# data[].attributes.body
Jeg har længe ønsket at komme til Island. Om det var i en længere periode, eller bare lige et par dage, var i og for sig ligegyldigt. At få lov til at opleve et sådan land, en sådan kultur og en sådan natur var det som vi var ude ef- ter.

Her den anden dag landede vi Reykjavík Lufthavn, til tiden, selvom det ikke sker så ofte på grund af vejrforholdene. Hele familien er samlet og vi begiver os netop nu ud på endnu et eventyr.

Vi skal tilbringe hele vores vinterferie sammen, her på Island og vi skal opleve så meget som overhovedet muligt. Island er jo en ø, og er derfor naturligvis omringet af vand, men gejsere og andre udendørs badeforanstaltninger findes også på selve øen. Af den grund har vi indgået en aftale, som lyder, at vi mindst én gang om dagen skal i baljen, hvad enten det er udendørs eller indendørs.

Vi har kun været her i et par dage, men indtil videre er aftalen blevet overholdt af alle. I forgårs besøgte vi Islands nok mest kendte og besøgte turistattraktion, Den Blå Lagune, hvor vi tilbragte det meste af dagen. Vi var i tvivl, om vi overhovedet ville aflægge det visit, efter et noget sløret indtryk vi havde fået, baseret på både gode og dårlige anmeldelser.

Vores oplevelse var dog entydig, klart et besøg værd. Lugt- en af rådne æg var bestemt ikke noget at råbe hurra for, men resten af stedet var ikke til at sætte en finger på.

I dag vandrede vi igennem en dal for at komme frem til Islands ældste, geotermale pool, Seljavallalaug. Tre kilo- meters vandring igennem høj sne og over en flod ved at hop- pe på stenene for at smide vintertøjet og hoppe i et is- koldt bassin, jævnligt fodret med kogende vand fra længere oppe på bjerget.

Det var så dagens dukkert!

# data[].attributes.body
Min ældste bror og jeg var i længst. Jeg lover jer, det var koldt!

# data[].attributes.headline
Fredag d. 23. februar - Drop principperne

# data[].attributes.subject
Fredag d. 23. februar - Drop principperne

# data[].attributes.body
Tidligere på turen lejede vi en bil, en firhjulstrækker, som vi har brugt flittigt til at komme omkring med. Den er blevet brugt til alle vores destinationer, og vi kan derfor slet ikke forestille os at køre rundt i noget mindre, end det vi allerede gør, for vejen holder os da ikke ligefrem i sporet. Der er isglat, uanset hvor man befinder sig, og vi har meget gavn af, at slæden kan trække på alle fire hjul. Bilen har indtil videre gjort turen meget federe, da vi har haft muligheden for at komme længere omkring.

Vores aftale bliver stadigvæk overholdt og vi har de sen- este dage besøgt flere af de mindre kendte badesteder. Ofte gør vi det sådan, det har vi også gjort denne gang, at vi prøver at opsøge nogle knap så besøgte steder, fordi vi på den måde føler, at vi får set stederne på en anden måde og ikke bare som alle andre turister også gør det.

Alligevel var der dog enighed om, at hele denne tur ikke nødvendigvis behøvede at være sådan. Det er begrænset, hvad man kan se på 100.000 km², hvor størstedelen er bjerge og sne, så derfor måtte vi opgive vores principper og spendere en hel dag med kinesere og pensionister. Ved at tage bilen og følge ruten ”The Golden Cirkel” besøgte vi en gejserpark med gejserne Geysir og Strokkur, vandfaldet Gullfoss, natio-nalparken og et vulkankrater og oplevede de mest turistede steder.

Alle fire steder var sine helt egne, fordi de ikke mindede om noget andet vi havde set på vores tur. Disse steder kun- ne vores tur slet ikke have været uden. Alt det man for- binder med Island var i de steder og de andre turister stod jo ikke i vejen for, at vi kunne få den oplevelse vi ville.

Vi har fået en positiv oplevelse med de kendte turistattrak-tioner!

# data[].attributes.body
Det 3. stop på "The Golden Cirkel". Gejseren ,Strokkur, var i udbrud hvert 8. minut.